
របាយការណ៍ ខែវិច្ឆិកា
ពីថ្ងៃទី០១ ដល់ថ្ងៃទី៣១ ខែវិច្ឆិ្កកា ឆ្នាំ២០២៣
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី​០១ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំបច្ចេកទេសថ្នាក់ជាតិ ស្តីពីការពិនិត្យនិងសម្រេចផែនការជាតិសម្រាប់ការអនុវត្តកតិកាសញ្ញាពិភពលោក ស្តីពីទេសន្តរប្រវេសន៌ប្រកបដោយសុវត្តិភាព រៀបរយ និងស្របច្បាប់ ដឹកនាំកិច្ចប្រជុំពិភាក្សាដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៏ គ.ជ.ប.ជ ដែលមានការចូលរួមពីលោកជំទាវ អគ្គលេខាធិការ គ.ជ.ប.ជ, ឯកឧត្តម លោកជំទាវ អគ្គលេខាធិការង, ក្រសួងស្ថាប័នពាក់ព័ន្ធ, អង្គការIOM និងអង្គការដែគូជាតិ និងអន្តរជាតិ។ លោកជំទាវ រដ្ឋលេខាធិការមានមតិបើកកិច្ចប្រជុំនាពេលនេះគីលើកយកគោលបំណងធំៗចំនួន០៣ គី៖១. ប្រមូលនិងប្រើប្រាស់ជាមូលដ្ឋាន នូវទិន្នន័យដែលសុក្រិតនិងមានការបែងចែកតសមប្រភេទ សម្រាប់គោលនយោបាយផ្អែកលើភស្តុតាង ២.គ្រប់គ្រងព្រំដែនរួមគ្នា ដោយសុវត្ថិភាព និងស៊ីសង្វាក់គ្នា ៣.ពង្រឹងកិច្ចសហប្រតិបត្តិការអន្តរជាតិ និងភាពជាដៃគូសកលស្តីពីទេសន្តរប្រវេសន៌ប្រកបដោយសុវត្ថិភាព រៀបរយ និងស្របច្បាប់ ដោយមានអ្នកចូលរួមសរុប ៥៧នាក់)។
· ថ្ងៃទី០២ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការរអនុវត្តច្បាប់​បានចូលរួមកិច្វប្រជុំការបែងចែកក្រុមការងារនីមួយៗនៅក្នុងការរៀបចំទិវាជាតិ១២ធ្នូ ឆ្នាំ២០២៣ នៅពេលខាងមុខនេះ ក្រោមអធិបតីភាពលោកជំទាវ ឧ.ឯ វេជ្ជ.ប៉ុណ្ណ សំខាន់ អគ្គលេខាធិការ នែអគ្គលេខាធិការដ្ឋាន គ.ជ.ប.ជ ដែលមានចំនួន០៦ក្រុមសម្រាប់បំពេញភារកិច្វនៅក្នុងកម្មវិធីនោះ ដែលមានការចូលរួមពីឯកឧត្តម លោក ជាប្រធាន-អនុប្រធានក្រុមដើម្បីដឹកនាំបែងចែកសមាជិកឲ្យបំពេញភារកិច្ចតាមលិខិតបង្គាប់ការ។
(សមាសភាពចូលរួមមាន១០រូប)
·  ថ្ងៃទី៣ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំចង្អៀតមួយ ស្តីពីកិច្ចពិភាក្សាផ្លាស់ប្តូរយោបល់ដើម្បី ត្រៀមឆ្លើយតបទៅនឹងអនុសាសន៍ របស់សហរដ្ឋអាមេរិក ពាក់ព័ន្ធនឹងការដាក់ចំណាត់ថ្នាក់ នៃការអនុវត្ត ផែនការសកម្មភាពប្រឆាំងការជួញដូរមនុស្ស នៅកម្ពុជា ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ។ សមាសភាពចូលរួមមាន លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ឯកឧត្តម ឧត្តមសេនីយ៍ឯក ជីវ ផល្លី អគ្គស្នងការរង នៃអគ្គស្នងការដ្ឋាននគរបាលជាតិ ឯកឧត្តម ឧត្តមសេនីយ៍ឯក អ៊ុក ហៃសីឡា អគ្គនាយករង នៃអគ្គនាយកដ្ឋានអន្តោប្រវេសន៍ លោកជំទាវ ឧត្តមសេនីយ៍ឯក លឹម រស្មី អគ្គនាយករង នៃអគ្គនាយកដ្ឋានអត្តសញ្ញាណកម្ម ឯកឧត្តម ឧត្តមសេនីយ៍ឯក ស៊ាង ធារិទ្ធ អនុប្រធាន នាយកដ្ឋានកណ្តាលសន្តិសុខ នៃអគ្គស្នងការដ្ឋាននគរបាលជាតិ លោកជំទាវ ឧត្តមសេនីយ៍ទោ រ៉ន សិរីលក្ខិណា អគ្គលេខាធិការរង  នៃអគ្គលេខាធិការដ្ឋាន គ.ជ.ប.ជ លោក ពិ ធីរ៉ា អនុប្រធាន នាយកដ្ឋានអត្រានុកូលដ្ឋាន និងលោកវរសេនីយ៍ទោ រ៉ន សុភ័ក្ត្របញ្ញា នាយរងការិយាល័យសរុបផែនការ នៃអគ្គលេខាធិការដ្ឋាន គ.ជ.ប.ជ។
· ថ្ងៃទី១៣ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការរអនុវត្តច្បាប់និងលោកអនុប្រធានក្រុម​បានចូលរួមកិច្វប្រជុំគណៈកម្មាធិការ ជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) បានរៀបចំសិក្ខា សាលាថ្នាក់ជាតិការវាយតម្លៃការអនុវត្តផែនការយុទ្ធសាស្ត្រជាតិ៥ឆ្នាំ (២០១៩-២០២៣) និងការបង្កើតផែន ការយុទ្ធសាស្ត្រ ជាតិ៥ឆ្នាំ (២០២៤-២០២៨) ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស។ 
អង្គសិក្ខាសាលានេះផងដែរ មានការអញ្ជើញចូលរួម ពីឯកឧត្តម ហ៊ូ វុឌ្ឍី រដ្ឋលេខាធិការ ក្រសួងការងារបណ្តុះបណ្តាលវិជ្ជាជីវៈ ឯកឧត្តម ញឹក វណ្ណារ៉ា រដ្ឋលេខាធិការក្រសួងសង្គមកិច្ច លោកជំទាវ ម៉ាត់ ម៉ារ៉ា រដ្ឋលេខាធិការក្រសួងអភិវឌ្ឍជនបទ លោកជំទាវ មីន មាណវី រដ្ឋលេខាធិការក្រសួងសាធារណៈការដឹកជញ្ជូន ឯកឧត្តម សៀក សុជាតិ រដ្ឋលេខាធិការក្រសួងការពារ ជាតិ ឯកឧត្តម សាម៉ន បណ្ឌិត្យ រដ្ឋលេខាធិការក្រសួងព័ត៌មាន លោកជំទាវ ប្រាក់ ច័ន្ទណយ រដ្ឋលេខាធិការក្រសួងប្រែសណីយ៍ លោកជំទាវ ជូ ពុទ្ធានី អនុរដ្ឋលេខាធិការក្រសួងផែនការ លោកជំទាវ ហោ ម៉ាលីន រដ្ឋលេខាធិការក្រសួងកសិកម្ម រុក្ខាប្រមាញ់នេសាទ លោកជំទាវ សឿ សុជាតា អនុរដ្ឋលេខាធិការក្រសួងអប់រំ និងឯកឧត្តម លោកជំទាវ រដ្ឋលេខាធិការ អនុរដ្ឋលេខាធិការ តំណាងក្រសួងស្ថាប័នពាក់ព័ន្ធ ជាអនុប្រធាន និងសមាជិកនៃគ.ជ.ប.ជ ក្រសួងការបរទេស ថ្នាក់ដឹកនាំរបស់អគ្គលេខាធិការដ្ឋាន គជបជ  មានអគ្គលេខាធិការរង ប្រធានលេខាធិការដ្ឋាន និងមន្រ្តីជំនាញ អគ្គស្នងការដ្ឋាននគរបាលជាតិ អគ្គនាយកដ្ឋានអត្តសញ្ញាណកម្ម អគ្គនាយកដ្ឋានអន្តោប្រវេសន៍ កងរាជអាវុធហត្ថ  តំណាងអង្គការជាដៃគូរអភិវឌ្ឍជាមួយគ.ជ.ប.ជ មានដូចជា IJM, USIAD, UNISEF, UNDP ASEAN-ACT, IOM, Caritas Cambodia, Caritas Swiss, ERIK Development Partner, MARICI, Hagar, A21, Chab Dai, Winrock International, Terre des Hommes, AIM, APLE, Cambodia-ACT, CPU, UN-Woman, CWCC, ILO Cambodia, CARE, Rattanak Internationnal, Plan International   និងមន្ត្រីជំនាញពាក់ព័ន្ធជាច្រើនរូប សរុប១០២នាក់ ស្រី៤៧ នាក់ ។ 
យោងតាមប្រសាសន៍របស់ លោកជំទាវ ជូ ប៊ុនអេង អនុប្រធានអចិន្ត្រៃយ៍គ.ជ.ប.ជ បានថ្លែងថា  សិក្ខាសាលា ដែលប្រារព្ធឡើងនេះ គឺជាកិច្ចប្រជុំក្បាលម៉ាស៊ីនថ្នាក់ជាតិដើម្បីវាយតម្លៃចំណុចខ្វះខាត ចន្លោះប្រហោង នៃការអនុវត្តផែនការយុទ្ធសាស្ត្រជាតិ៥ឆ្នាំ (២០១៩-២០២៣) ក៏ដូចជាពិភាក្សាប្រមូលធាតុចូល និងទិន្នន័យពីអ្នកពាក់ព័ន្ធទាំងអស់ដែលជាសមាជិកនៃគណៈកម្មាធិការជាតិគ.ជ.ប.ជ សម្រាប់រៀបចំផែនការយុទ្ធសាស្ត្រជាតិ៥ឆ្នាំបន្ត (២០២៤-២០២៨)។ លោកជំទាវបានបញ្ជាក់ថា ការរៀបចំផែនការយុទ្ធសាស្ត្រជាតិ៥ឆ្នាំ (២០២៤-២០២៨)នេះគឺផ្អែកលើការវាយតម្លៃយុទ្ធសាស្ត្រចាស់ដែលជាមូលដ្ឋានគ្រឹះ ពោលគឺការអនុវត្តយុទ្ធសាស្ត្រ៥ឆ្នាំកន្លងទៅ(២០១៩-២០២៣) និងផែនការយុទ្ធសាស្ត្រឆ្នាំមុនៗ រួមមាន ផែនការសកម្មភាព ឆ្នាំ២០១១-២០១៣, ផែនការសកម្មភាព២០១៤-២០១៨, និងឯកសារគោលសម្រាប់អនុវត្ត ឆ្នាំ២០១៦-២០១៨ ជាដើម។  
សិក្ខាសាលានេះផងដែរ នឹងបង្កើតជាក្រុមពិភាក្សារវាងអង្គការដៃគូរពាក់ព័ន្ធ និងក្រសួងស្ថាប័នជំនាញ ដែលជាសមាជិកគ.ជ.ប.ជ ក្នុងការស្វែងរកធាតុចូលស្តីពីសមិទ្ធផលការងារ បញ្ហាប្រឈម និងយុទ្ធសាស្រ្តកំពុងអនុវត្តបន្ត សម្រាប់ដាក់ចូលក្នុងផែនការយុទ្ធសាស្រ្តជាតិ គ.ជ.ប.ជ (២០២៤-២០២៨)។
សិក្ខាសាលាបានបន្ត នូវការបែងចែកជាក្រុមពិភាក្សាឆ្លុះបញ្ចាំងពីការអនុវត្ត  ស្វែងរកធាតុចូល ផ្តោតទៅលើយុទ្ធសាស្រ្តទាំង៤៖ 
-យុទ្ធសាស្ត្រទី១ ៖ ពង្រឹងកិច្ចសហប្រតិបត្តិការ ក្នុងការកសាង និងអនុវត្តច្បាប់ គោលនយោបាយ និងបទដ្ឋានគតិយុត្តនានា ។ -យុទ្ធសាស្ត្រទី២ ៖ លើកកម្ពស់ការបង្ការទប់ស្កាត់រាល់ទម្រង់ នៃអំពើជួញដូរមនុស្ស និងការរំលោភបំពានផ្លូវភេទលើកុមារ។ -យុទ្ធសាស្ត្រទី៣ ៖ ពង្រឹងប្រព័ន្ធយុត្តិធម៌ព្រហ្មទណ្ឌឆ្លើយតបទៅនឹងអំពើជួញដូរមនុស្ស និងអំពើធ្វើអាជីវកម្មផ្លូវភេទ ។
-យុទ្ធសាស្ត្រទី៤ ៖ បង្កើនកិច្ចការពារជនរងគ្រោះ ។
ថ្ងៃទី១៤ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការរអនុវត្តច្បាប់បានអញ្ជើញចូលរួមកិច្ចប្រជុំស្តីពីការបែងចែកភារកិច្ច សម្រាប់ការរៀបចំទិវាជាតិ ១២ធ្នូ ២០២៣ ជាមួយក្រុមពិធីការក្រសួងមហាផ្ទៃ ក្រោមអធិបតីភាពលោកជំទាវឧត្តមសេនីយ៍ឯក ប៉ុណ្ណ សំខាន់ អគ្គលេខាធិការ គ.ជ.ប.ជ នៅបន្ទប់ប្រជុំ អគ្គលេខាធិការដ្ឋាន គ.ជ.ប.ជ ។ មានការអញ្ជើញចូលរួមពីឯកឧត្តម លោកជំទាវ ជាប្រធាន អនុប្រធាន ក្រុមការងារពាក់ព័ន្ធ របស់អគ្គលេខាធិការដ្ឋាន គ.ជ.ប.ជ ក្នុងការរៀបចំទិវាជាតិ១២ធ្នូ ។
· ថ្ងៃទី ១៧ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការរអនុវត្តច្បាប់បានអញ្ជើញចូលរួមទទួលបដិសណ្ឋារកិច្ច លោកជំទាវ Cyndy Dyer ឯកអគ្គរដ្ឋទូតជាន់ខ្ពស់​នៃសហរដ្ឋអាមេរិក ទទួលបន្ទុក​កិច្ចការប្រឆាំងការជួញដូរមនុស្ស លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ នៃគណៈកម្មាធិការជាតិ​ប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) ដើម្បីសិក្សា​បន្ថែមអំពីបទពិសោធការងារ​របស់ គ.ជ.ប.ជ ក្នុងការប្រយុទ្ធប្រឆាំងអំពើជួញដូរមនុស្ស។
សមាសភាពចូលរួមក្នុងកិច្ចប្រជុំរួមមាន​ដូចខាងក្រោម៖
+ អគ្គលេខាធិការដ្ឋាន គ.ជ.ប.ជ៖
- លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ 
- ឯកឧត្តម ឧត្តមសេនីយ៍ឯក ខៀវ ចាន់រ៉ា អគ្គលេខាធិការរង គ.ជ.ប.ជ ទទួលបន្ទុក​កិច្ចការទេសសន្តរប្រវេសន៍ 
- ឯកឧត្តម​ ឧត្តមសេនីយ៍ឯក យ៉ែម ច័ន្ទណារុំ អគ្គលេខាធិការរង គ.ជ.ប.ជ ទទួលបន្ទុក លេខាធិការដ្ឋាន
- លោកជំទាវ​ ឧត្តមសេនីយ៍ទោ រ៉ន សិរីលក្ខិណា អគ្គលេខាធិការរង គ.ជ.ប.ជ ទទួលបន្ទុកកិច្ចការ​សហប្រតិបត្តិ​ការ​ជាតិ និងអន្តរជាតិ 
- ឯកឧត្តម ឧត្តមសេនីយ៍ទោ កែវ សុវណ្ណារ៉ា អគ្គលេខាធិការរង គ.ជ.ប.ជ ទទួលបន្ទុកកិច្ចការ​បង្ការទប់ស្កាត់ 
- លោក​ឧត្តមសេនីយ៍ទោ សេក ស៊ីវ៉េត ប្រធាននាយកដ្ឋានកិច្ចការពារជនរងគ្រោះ 
- លោក​ឧត្តមសេនីយ៍ទោ រ៉ន សុភ័ក្ត្រវឌ្ឍនា ប្រធាននាយកដ្ឋាន​កិច្ចការបង្ការទប់ស្កាត់  
- លោក អៀង ប៊ុនថន ទីប្រឹក្សាបច្ចេកទេស (អ្នកបកប្រែ)
+ ស្ថានទូត​សហរដ្ឋអាមេរិក៖
- លោកស្រី Jamie Sutter, International Program Officer
- លោកស្រី Veronika Sutter, Staff Assistant
- លោក John Milicevich, U.S Embassy
- លោក អ៊ុំ ច័ន្ទបញ្ញារ៉ា, U.S Embassy (អ្នកបកប្រែ)
គោលបំណងសំខាន់នៃជំនួបគឺដើម្បីធ្វើការបញ្ជាក់អំពីស្ថានភាពនៃអំពើជួញដូរមនុស្សនៅកម្ពុជា និងកិច្ចខិតខំប្រឹងប្រែង​របស់រាជរដ្ឋាភិបាលកម្ពុជា ក្នុងការឆ្លើយតបទៅនឹងបញ្ហានេះ។
· ថ្ងៃទី​២១-២៤ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកម្មវិធីចំនួន០២ គឺ៖ ១)វេទិកាផ្សព្វផ្សាយផែនការការងារ Bohol TIP Work Plan 2.0 (BWP2.0) , ២)កិច្ចប្រជុំស្តីពីការអភិវឌ្ឍ ការត្រួតពិនិត្យ ការវាយតម្លៃ ការធ្វើរបាយការណ៍ និងការសិក្សាលើ Bohol TIP Work Plan 2.0 (BWP2.0)​ ដែលបានប្រព្រឹត្តទៅចាប់ពីថ្ងៃទី ​២១-២៤ ខែវិច្ឆិកា ឆ្នាំ២០២៣ នៅទីក្រុងម៉ានីល ប្រទេសហ្វីលីពីន។ កិច្ចប្រជុំនេះមានការចូលរួមពីប្រទេសប្រុយណេ ម៉ាឡេស៊ី ឥណ្ឌូនេស៊ី ទីម័រ ហ្វីលីពីន ភូមា ឡាវ វៀតណាម ថៃ តំណាងលេខាធិការអាស៊ាន​ លេខាធិការ​SOMTCហ្វីលីពីន SOMTCសាំងហ្គាពួរ ACWC AICHR ASLOM SOM-ED SOM-MLATកម្ពុជា DGICM SLOM SOMHD ​​និងSOMSWD ព្រមទាំងដៃគូរពាក់ព័ន្ធដូចជា អូស្ត្រាលី ASEAN-Act កាណាដា សហគមន៍អ៊ឺរ៉ុប ជប៉ុន  Bali Process​ IOM UNODC ILO និងCSOs សរុប ៧៨នាក់ ស្រី២៩នាក់។
· ថ្ងៃទី៣០ ខែវិច្ឆិកា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមសិក្ខាសាលាពិគ្រោះយោបល់ស្តីពី យន្តការណ៍បញ្ជូនបន្តថ្នាក់ជាតិ សម្រាប់ជនរងគ្រោះដោយអំពើជួញដូរមនុស្ស
 នៅសណ្ឋាគារ កាំបូឌីយ៉ាណា ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ និងមានវត្តមាន ឯកឧត្តម ហ៊ូ វុឌ្ឍី រដ្ឋលេខាធិការក្រសួងការងារ និងបណ្តុះបណ្តាលវិជ្ជាជីវៈ លោកជំទាវ លី គឹមអេង រដ្ឋលេខាធិការក្រសួងសុខាភិបាល ឯកឧត្តម ពេជ្រ បួងឃាង អនុរដ្ឋលេខាធិការក្រសួងផែនការ ឯកឧត្តម ទឹម បូរក្ស អនុរដ្ឋលេខាធិការក្រសួងកសិកម្ម រុក្ខាប្រម៉ាញ់ និងនេសាទ លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ឯកឧត្តម ឧត្តមសេនីយ៍ឯក ជីវ ផល្លី អគ្គស្នងការរង នៃអគ្គស្នងការដ្ឋាននគរបាលជាតិ លោកស្រី ផាត់ សុគន្ធា ព្រះរាជអាជ្ញារង នៃអយ្យការ អមសាលាដំបូងរាជធានីភ្នំពេញ លោក ឯក សំអុល តំណាងអង្គការ IOM ដែលជាប្រតិភូអមគណៈអធិបតី។
សិក្ខាសាលាពិគ្រោះយោបល់ស្តីពី យន្តការណ៍បញ្ជូនបន្តថ្នាក់ជាតិ សម្រាប់ជនរងគ្រោះដោយអំពើជួញដូរមនុស្សនេះ រៀបចំឡើងបានដោយរលូន ដោយមានវត្តមានចូលរួមពីតំណាង ក្រសួងស្ថាប័ន និងអង្គការដៃគូ ពាក់ព័ន្ធ សរុបចំនួន ៥៤រូប (ស្រី ២១រូប) ក្រោមការឧបត្ថម្ភគាំទ្រពី អង្គការ IOM។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែកត្តិក ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែវិច្ឆិកា ឆ្នាំ២០២៣
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែកត្តិក ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែវិច្ឆិកា ឆ្នាំ២០២៣
អគ្គលេខាធិការរង

